CELEX: 32017D1089
Language: fi
Date: 2017-06-16 00:00:00
Title: Komission täytäntöönpanopäätös (EU) 2017/1089, annettu 16 päivänä kesäkuuta 2017, päätöksen 2006/766/EY liitteen II muuttamisesta entisen Jugoslavian tasavallan Makedonian, Georgian ja Kiribatin tasavallan lisäämiseksi sellaisten kolmansien maiden ja alueiden luetteloon, joista tiettyjen ihmisravinnoksi tarkoitettujen kalastustuotteiden tuonti on sallittua (tiedoksiannettu numerolla C(2017) 4049) (ETA:n kannalta merkityksellinen teksti. )

20.6.2017   
               
               
                  FI
               
               
                  Euroopan unionin virallinen lehti
               
               
                  L 156/34
               
            KOMISSION TÄYTÄNTÖÖNPANOPÄÄTÖS (EU) 2017/1089,
      annettu 16 päivänä kesäkuuta 2017,
      päätöksen 2006/766/EY liitteen II muuttamisesta entisen Jugoslavian tasavallan Makedonian, Georgian ja Kiribatin tasavallan lisäämiseksi sellaisten kolmansien maiden ja alueiden luetteloon, joista tiettyjen ihmisravinnoksi tarkoitettujen kalastustuotteiden tuonti on sallittua
      
         
            (tiedoksiannettu numerolla C(2017) 4049)
         
      
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 854/2004 (1) ja erityisesti sen 11 artiklan 1 kohdan,
      sekä katsoo seuraavaa:
      
                  (1)
               
               
                  Asetuksessa (EY) N:o 854/2004 vahvistetaan eläinperäisten tuotteiden virallisen valvonnan järjestämistä koskevat erityissäännöt. Siinä säädetään erityisesti, että eläinperäisiä tuotteita voidaan tuoda ainoastaan sellaisesta kolmannesta maasta tai kolmannen maan osasta, joka on kyseisen asetuksen mukaisesti laaditussa luettelossa.
               
            
                  (2)
               
               
                  Asetuksessa (EY) N:o 854/2004 säädetään myös, että kun tällaisia luetteloja laaditaan ja saatetaan ajan tasalle, on otettava huomioon unionin harjoittama valvonta kolmansissa maissa ja kolmansien maiden toimivaltaisten viranomaisten antamat takeet unionin rehu- ja elintarvikelainsäädännön sekä Euroopan parlamentin ja neuvoston asetuksessa (EY) N:o 882/2004 (2) säädettyjen eläinten terveyttä koskevien sääntöjen noudattamisen tai vastaavuuden osalta.
               
            
                  (3)
               
               
                  Komission päätöksessä 2006/766/EY (3) luetellaan ne kolmannet maat, jotka täyttävät asetuksessa (EY) N:o 854/2004 tarkoitetut perusteet ja jotka siitä syystä pystyvät takaamaan, että kyseiset tuotteet täyttävät unionin lainsäädännössä kuluttajien terveyden suojelemiseksi asetetut terveyttä koskevat edellytykset ja että niitä voidaan näin ollen viedä unioniin. Kyseisen päätöksen liitteessä II vahvistetaan luettelo kolmansista maista ja alueista, joista on sallittua tuoda unioniin ihmisravinnoksi tarkoitettuja kalastustuotteita. Mainitussa luettelossa esitetään myös rajoitukset, jotka koskevat kyseistä tuontia tietyistä kolmansista maista.
               
            
                  (4)
               
               
                  Entisen Jugoslavian tasavallan Makedonian ja Georgian toimivaltaiset viranomaiset pyysivät komissiolta lupaa kalastustuotteiden tuontiin unioniin. Unioni on toteuttanut entisessä Jugoslavian tasavallassa Makedoniassa ja Georgiassa valvontaa, joka osoittaa, että kyseiset toimivaltaiset viranomaiset antavat asianmukaiset takeet asetuksen (EY) N:o 882/2004 48 artiklan 3 kohdan mukaisesti. Saatavilla olevien tietojen ja takeiden pohjalta entinen Jugoslavian tasavalta Makedonia ja Georgia voidaan sisällyttää päätöksen 2006/766/EY liitteessä II olevaan luetteloon kalastustuotteiden osalta.
               
            
                  (5)
               
               
                  Kiribatin tasavallan toimivaltaiset viranomaiset pyysivät komissiolta lupaa kalastustuotteiden tuontiin unioniin. Kiribatin tasavallan toimivaltaiset viranomaiset toimittivat kirjalliset takeet, joita pidetään asianmukaisina asetuksen (EY) N:o 882/2004 48 artiklan 3 kohdan mukaisesti. Saatavilla olevien tietojen ja kyseisten takeiden pohjalta Kiribatin tasavalta voidaan sisällyttää päätöksen 2006/766/EY liitteessä II olevaan luetteloon kalastustuotteiden osalta.
               
            
                  (6)
               
               
                  Sen vuoksi päätöstä 2006/766/EY olisi muutettava.
               
            
                  (7)
               
               
                  Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Lisätään päätöksen 2006/766/EY liitteeseen II kohdat seuraavasti:
      
                  1)
               
               
                  Grenadaa ja Ghanaa koskevien kohtien väliin:
                  
                              ”GE
                           
                           
                              Georgia”
                           
                           
                               
                           
                        
            
                  2)
               
               
                  Keniaa ja Etelä-Koreaa koskevien kohtien väliin:
                  
                              ”KI
                           
                           
                              Kiribatin tasavalta”
                           
                           
                               
                           
                        
            
                  3)
               
               
                  Madagaskaria ja Myanmaria koskevien kohtien väliin:
                  
                              ”MK
                           
                           
                              Entinen Jugoslavian tasavalta Makedonia (*1)
                              
                           
                           
                               
                           
                        
            2 artikla
      Tämä päätös on osoitettu kaikille jäsenvaltioille.
      
         Tehty Brysselissä 16 päivänä kesäkuuta 2017.
         
            
               Komission puolesta
            
            Vytenis ANDRIUKAITIS
            
               Komission jäsen
            
         
      
      
         (1)  EUVL L 139, 30.4.2004, s. 206.
      
         (2)  Euroopan parlamentin ja neuvoston asetus (EY) N:o 882/2004, annettu 29 päivänä huhtikuuta 2004, rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta (EUVL L 165, 30.4.2004, s. 1).
      
         (3)  Komission päätös 2006/766/EY, tehty 6 päivänä marraskuuta 2006, sellaisia kolmansia maita ja alueita, joista simpukoiden, piikkinahkaisten, vaippaeläinten, merikotiloiden ja kalastustuotteiden tuonti on sallittua, koskevien luetteloiden vahvistamisesta (EUVL L 320, 18.11.2006, s. 53).
      
         (*1)  Entinen Jugoslavian tasavalta Makedonia: maan lopullinen nimi hyväksytään Yhdistyneissä kansakunnissa meneillään olevien neuvottelujen päätteeksi.”